Ülo Lumiste

Ülo Lumiste (1936. aastani Lunden; 30. juuni 1929 Vändra – 20. november 2017) oli eesti matemaatik, Eesti Teaduste Akadeemia liige (valitud 1993). 

Ta rajas Eestis oma geomeetriakoolkonna.

Elukäik  
Ta lõpetas 1947. aastal Vändra Keskkooli ning õppis Tartu Riiklikus Ülikoolis matemaatikat. Õpingute ajal tekkis tal professor Jaan Sarve mõjutusel huvi geomeetria vastu, nüüdisaegse matemaatika juurde viis Lumiste professor Gunnar Kangro.Eesti Teaduste Akadeemia liikmeskond (II): 1938-1998. Tallinn, 1998, lk.78-79. Ülikooli lõpetas ta 1952. aastal cum laude. Seejärel asus tööle matemaatika kateedris, kust ta peagi suunati end täiendama Moskva Riiklikku Ülikooli diferentsiaalgeomeetria alal. 1958. aastal kaitses ta kandidaadikraadi Moskva Riikliku Ülikooli juures ja 1969. aastal doktorikraadi Kaasani ülikooli juures.

Alates 1960. aastast töötas Ülo Lumiste Tartu Riiklikus Ülikoolis dotsendina, professorina, algebra ja geomeetria kateedri juhatajana, aastatel 1974–1980 matemaatikateaduskonna dekaanina. 1995. aastast oli ta Tartu Ülikooli emeriitprofessor.

1993. aastal valiti Ülo Lumiste Eesti Teaduste Akadeemia liikmeks matemaatika alal, ta kuulus akadeemias astronoomia ja füüsika osakonda. 

Tema loenguid on kuulanud enamik Eesti matemaatikuid, paljude koolide matemaatikaõpetajad on tema õpilased, tema käe all on kirjutatud kursuse- ja diplomitöid. Ta on juhendanud 13 kandidaaditööd, magistritöid, olnud doktoritööde konsultandiks. 

Ülo Lumiste oli Eesti Matemaatika Seltsi asutajaid (1987) ja selle esimene president. Ta võttis osa Euroopa Matemaatika Seltsi Nõukogu tööst ning oli Eesti Loodusuurijate Seltsi liige, sarja "Teaduse ajaloo lehekülgi Eestist" algataja ning I ja II kõite toimetaja.

Ta oli üliõpilasseltsi Liivika vilistlane.

Teadustöö
Ülo Lumiste peamised uurimissuunad olid diferentsiaalgeomeetrias alammuutkonnad, seostuse teooria ning selle rakendused kalibratsiooniteoorias ja sisestatud kihtkondade geomeetrias. Temalt on ilmunud uurimusi matemaatika ajaloost Eestis. Kokku ilmus temalt üle 260 teaduspublikatsiooni, sealhulgas õpikuid ja monograafiaid. Viimane neist “Semiparallel Submanifolds in Space Forms” ilmus Springeri kirjastuses 2009. aastal.

Töid

 Lumiste, Ü. 1964. Geomeetria alused. Tartu Riiklik Ülikool, Tartu, 160 lk.
 Lumiste, Ü. 1964. On models of betweenness. Proc. Acad. Sc. Estonian SSR. Phys. Math. Techn., 3, 200−209 (Russian).
 Lumiste, Ü. 1966. Connections in homogeneous fibre bundles. Mat. Sbornik, 69, 3, 419−454 (Russian; English transl.: Amer. Math. Soc. Transl. 1970, 2, 92, 231−274).
 Lumiste, Ü. 1971. Connection theory in bundle spaces. Itogi Nauki. Algebra. Topologiya. Geometriya. VINITI, Moskva, 123−168 (Russian; English transl.: J. Soviet Math. 1973, 1, 363−390).
 Lumiste, Ü. 1973. Projective conections in the canonical bundles of manifolds of planes. Mat. Sbornik, 91, 2, 211−233 (Russian; complemented English transl.: Math. USSR Sbornik (USA), 1973, 20, 2, 223−248).
 Lumiste, Ü. 1975. Differential geometry of submanifolds. Itogi nauki. Algebra. Topologiya. Geometriya, vol. 13. VINITI, Moskva, 273−340 (Russian; English transl.: J. Sov. Math., 1977, 7, 654−694).
 Evtushik, L., Lumiste, Ü., Ostianu, N., Shirokov, A. 1979. Differential geometric structures on manifolds. Itogi Nauki i Tekhniki. Problemy Geometrii, vol 9. VINITI, Moskva, 5−246 (Russian; English transl.: J. Sov. Math., 1980, 4, 1573−1710).
 Lumiste, Ü. 1982. Connections in associated fibre bundles and gauge models. Colloquia Mathematika Societatis Janos Bolyai, vol. 31. North-Holland Publ. Co., Amsterdam-Oxford-New York, 393−411.
 Lumiste, Ü. 1985. Structures of differential geometry and gauge theories. Itogi Nauki i Tekhniki. Problemy Geometrii, vol 17. VINITI, Moskva, 153−171 (Russian; English transl.: J. Sov. Math., 1987, 37, 1254−1268).
 Abramov, V., Lumiste, Ü. 1986. Superspace with underlying Banach bundle of connections and supersymmetry of the effective action. Izv. Vysh. Uch. Zav. Matem., 1, 3−12 (Russian; English transl.: J. Sov. Math., 1986, 30, 1, 1−13)
 Lumiste, Ü. 1990. Semi-symmetric submanifold as the second order envelope of symmetric submanifolds. Proc. Estonian Acad. Sci. Phys. Math., 39, 1, 1−8.
 Lumiste, Ü. 1991. On submanifolds with parallel higher order fundamental form in Euclidean spaces. Lect. Notes in Math., N 1481. Springer Verlag, Berlin, 126−137.
 Lumiste, Ü. 1995. Symmetric orbits of orthogonal Veronese actions and their second order envelopes. Results of Math., 27, 284−301.
 Lumiste, Ü. 1996. Symmetric orbits of orthogonal Plücker action and triviality of their second order envelopes. Annals of Global Analysis and Geometry, 14, 237−256.
 Lumiste, Ü. 1997. Semiparallel time-like surfaces in Lorenzian space-time forms. Differential Geom. Appl., 7, 59−74.
 Lumiste, Ü. 2000. (Chapter 7) Submanifolds with parallel fundamental form. Handbook on Differential Geometry (eds. F. Dillen, L. Verstraelen). Elsevier Science B. V., Amsterdam, 779−864.
 Lumiste, Ü. 2009. Semiparallel Submanifolds in Space Forms. Springer, New York, 306 pp.
 Lumiste, Ü. 2009. Foundations of Geometry: Based on Betweenness and Flag-Movements. Estonian Math. Soc., Tartu, 100 pp.

Isiklikku
Ta harrastas kehakultuuri ja meeskoorilaulu, vanemas eas kuulas meelsasti klassikalist muusikat.Geomeetria keerulised käigud ja nende jutustaja akadeemik Ülo Lumiste. - Maidla, M. Teaduste akadeemia - Eesti kollektiivne aju. Tallinn, 2014, lk 323.

Ülo Lumiste poeg on Jüri Lumiste.
Tunnustus
1982 Eesti NSV teeneline teadlane 
1993 Eesti Teaduste Akadeemia liige 
1996 Tartu Ülikooli suur medal
1996 Tallinna Pedagoogikaülikooli audoktor 
1997 Teadusajaloo ja Teadusfilosoofia Eesti Ühenduse auliige 
1997 Tartu Ülikooli Raefondi preemia 
1999 Valgetähe III klassi teenetemärk 
1999 Eesti Vabariigi teaduspreemia täppisteaduste alal 
2003 Eesti Matemaatika Seltsi auliige 
2004 Eesti Teaduste Akadeemia medal 
2009 Tartu Ülikooli aumärk 
2012 Eesti Vabariigi teaduspreemia pikaajalise tulemusliku teadus- ja arendustöö eest (elutööpreemia) 
2014 Tartu Ülikooli medal

Viited

Välislingid

 Tutvustus Eesti Teaduste Akadeemia lehel

Kategooria:Eesti matemaatikud
Kategooria:Tartu Ülikooli matemaatikateaduskonna dekaanid
Kategooria:Tartu Ülikooli matemaatikateaduskonna professorid
Kategooria:Eesti Teaduste Akadeemia liikmed
Kategooria:Eesti Looduseuurijate Seltsi liikmed
Kategooria:Tartu Ülikooli matemaatika-loodusteaduskonna vilistlased
Kategooria:Üliõpilasselts Liivika liikmed
Kategooria:Vändra Gümnaasiumi vilistlased
Kategooria:Eesti NSV teenelised teadlased
Kategooria:Valgetähe III klassi teenetemärgi kavalerid
Kategooria:Maarja kalmistule maetud
Kategooria:Sündinud 1929
Kategooria:Surnud 2017